ক্রাউন জুয়েল (২০২২)
ক্রাউন জুয়েল একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা ক্রাউন জুয়েল কালানুক্রমিকের অধীনে প্রচারিত চতুর্থ এবং ডাব্লিউডাব্লিউইর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে অষ্টম অনুষ্ঠান ছিল। এই অনুষ্ঠানটি ২০২২ সালের ৫ই নভেম্বর তারিখে সৌদি আরবের রিয়াদের কিং সাউদ বিশ্ববিদ্যালয় স্টেডিয়ামে অনুষ্ঠিত হয়েছে। এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স আনডিস্পিউটেড ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে লোগান পলকে পরাজিত করেছে। অন্যান্য শীর্ষস্থানীয় ম্যাচে, বিয়াঙ্কা বেলেয়ার ডাব্লিউডাব্লিউই র নারী চ্যাম্পিয়নশিপের জন্য আয়োজিত লাস্ট উইম্যান স্ট্যান্ডিং ম্যাচে বেইলিকে এবং আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ ম্যাচে দি উসোস দ্য ব্রোলিং ব্রুটসকে পিনফলের মাধ্যমে পরাজিত করেছে।